Nokia Lumia 920

Nokia Lumia 920 on Microsoft Mobilen valmistama älypuhelin. Sen julkisti Nokia 5. syyskuuta 2012 New Yorkissa.http://www.tekniikkatalous.fi/ict/lumia+920+on+taalla/a835535 Se on myös ensimmäinen 4G-verkossa toimiva puhelin Suomen markkinoilla.http://aani.nokia.fi/2012/12/12/nokia-lumia-920-ja-lumia-820-toimivat-huippunopeissa-matkapuhelinverkoissa/  Alkuvuodesta 2013 sitä seurasivat Lumia 820- ja Lumia 620 -mallit.

 Ominaisuudet 
 Materiaalit 
Lumia 920 on saatavilla neljässä eri värissä: keltaisena, punaisena, valkoisena ja mustana. Puhelimen materiaalina on polykarbonaatti. Koska polykarbonaatti on läpivärjättyä, naarmut tai kolhut eivät kuluta väriä pois. Puhelimen painikkeet puolestaan ovat keraamista sirkonia, joka kestää naarmuja ja kosteutta alumiinisia painikkeita paremmin.http://aani.nokia.fi/2012/10/04/katsaus-nokian-materiaalien-maailmaan/  Lumia 920 ei sisällä haitallisia BRF- tai rFR-materiaaleja, eikä PVC-muovia. Tuotteen pinta on nikkelitön ja puhelimessa käytetään kierrätysmetalleja. Pakkaus on valmistettu uusiutuvista materiaaleista, jotka ovat 60-prosenttisesti kierrätysmateriaaleja. Pakkaus on myös täysin kierrätettävä ja sen koko on minimoitu suhteessa puhelimen kokoon.

 Näyttö 
Näyttömateriaalina Gorilla Glass 2 on korvannut alkuperäisen Gorilla Glassin.http://www.brighthand.com/default.asp?newsID=19235&news=nokia+lumia+920+820+windows+phone+8+pureview+nfc Gorilla Glass 2 on noin 20 prosenttia ohuempi, mutta kestää yhtä hyvin iskuja ja naarmuuntumista kuin alkuperäinenkin. Ohuemman lasin ansiosta näyttö on kirkkaampi ja tavallista herkempi,http://www.puhelinvertailu.com/uutiset.cfm/2012/01/16/videolla_gorilla_glass_2_kestavyystestissa minkä lisäksi herkkyyttä tuo lisää myös Nokian Super Sensitive Touch -tekniikka, joka mahdollistaa puhelimen käytön esimerkiksi talvella hanskat kädessä. Puhelinta on myös mahdollista käyttää muilla esineillä, kuten kuulakärkikynällä, mutta näyttö on kuitenkin suunniteltu niin, ettei se reagoi esimerkiksi taskussa olevaan kynään.http://www.bayoetech.web.id/Mobile-Phone-Tech-2012/the-5-technology-firsts-inside-the-nokia-lumia-920#.UM5JxG9g-8A

114 mm:n (4,5 tuuman) näyttö käyttää Nokian PureMotion HD+ -tekniikkaa, jossa resoluutio on normaalia  720p resoluutiota korkeampi. Kuvasuhde on 15:9 ja näytössä on 332 pikseliä tuumaa kohti. Näytön kirkkaus on 600 nitiä ja siinä on mahdollisuus suuren kirkkauden tilalle. Lisäksi käytössä on ClearBlack-luettavuusparannuksia auringonvalon heijastuksia varten, sekä asennon-, läheisyyden- ja valontunnistimet.http://www.noknok.tv/2012/10/15/nokia-lumia-920-display-clearblack-and-battery-management-explored/  Näyttö kaareutuu myös hienoisesti reunoja kohden, mikä parantaa käytettävyyttä. Yleisesti puhutaan 2.5D-näyttölasista.http://www.nokia.com/fi-fi/tuotteet/puhelimet/lumia920/tuoteseloste/

Virkistystaajuus näytössä on 60 Hz ja se on ensimmäinen puhelimissa käytetty näyttö, joka pystyy päivittymään 60 kertaa sekunnissa ilman kuvanlaadun heikkenemistä.http://www.tietokone.fi/uutiset/nokia_lumia_920_ssa_viisi_ainutlaatuista_uutuutta Esimerkiksi kilpailijoihin Samsung Galaxy S III:een ja iPhone 5:een verrattuna vasteaika on huomattavasti lyhyempi, mikä tarkoittaa paitsi nopeampaa näyttöä myös vähemmän niin sanottua haamukuvaa. MikroPC:n testissä Samsung Galaxy S III:ssa esiintyi haamukuvaa 2,4 kertaa Lumia 920:ta enemmän ja iPhone 5:ssä määrä oli 5,4 kertainen.

 Kamera- ja ääniominaisuudet 
Puhelimessa on 8,7 megapikselin kamera Carl Zeiss Tessar -objektiivilla ja PureView-teknologialla. Lisäksi Lumia 920 sisältää ensimmäisenä puhelimena maailmassa optisen kuvanvakaimen.http://www.theverge.com/2012/9/5/3293041/nokia-lumia-920-pureview-camera Tämä paitsi vähentää kuvien ja videoiden tärähtelyä myös tarjoaa muita älypuhelimia parempia hämäräkuvia. Etu hämäräkuvissa perustuu siihen, että optinen kuvanvakain mahdollistaa jopa viisinkertaisen valon keräämisen kilpailijoihin nähden.http://hiblue.com/2012/09/05/nokia-lumia-920-details-on-the-camera-and-floating-lens/  Helmikuussa 2013 julkaistussa Gizmodon kameratestissä puhelimen kamera todettiin vertailun parhaaksi älypuhelinkameraksi.http://gizmodo.com/5982478/the-best-smartphone-camera 

Äänipuolella Lumia 920 tukee jo Nokia 808 PureViewissä ensimmäisen kerran esiteltyä Rich Recording -tekniikkaa.http://nokiapoweruser.com/2012/09/08/lumia-920-confirmed-to-have-mono-rich-recording-rather-than-stereo-like-808-pureview/  Puhelimessa on kolme mikrofonia ja korkean dynamiikan äänentallennus eli HAAC (High Amplitude Audio Capture), jonka ansiosta äänenlaatu on lähes samaa tasoa kuin CD-levyllä. Särötön äänentallennus onnistuu jopa 140-145 dB:iin asti, kun useimmat muut älypuhelimet yltävät korkeintaan 110 dB:iin.http://aani.nokia.fi/2012/04/13/nokia-808-pureview-ja-nokia-rich-recording-tuovat-puhelimeen-aidon-stereoaanen/  Äänitys onnistuu siis noin neljä kertaa korkeammalla volyymilla kuin perinteisillä mikrofoneilla, mistä on hyötyä esimerkiksi kuvatessa esimerkiksi konserttiolosuhteissa.http://www.mobiiliblogi.com/2012/11/20/konserttivideo-paljastaa-lumia-920n-laadukkaan-aanitallennuksen/

 Teknisiä yksityiskohtia 
Puhelin tukee NFC, WLAN 802.11, Bluetooth 3.0, GPS/A-GPS ja Glonass yhteyksiä. Puhelimessa on 2000 mAh akku. 32 Gt sisäisen muistin lisäksi tarjolla on 7 Gt ilmaista tallennustilaa OneDrive-pilvipalvelussa.

 Langaton lataus 
Lumia 920 tukee Qi-standardin mukaista langatonta latausta. Lataus käynnistyy, kun laite lasketaan lataustyynylle, tai muun ominaisuutta tukevan lisälaitteen, esimerkiksi JBL:n PowerUp -kaiuttimen, päälle.http://www.nokia.com/fi-fi/tuotteet/langaton-lataus/ Myös joissakin kahviloissa ja monilla lentokentillä on langattoman latauksen mahdollistavia latauspisteitä, jolloin puhelimen lataus onnistuu vaivattomasti esimerkiksi matkalla. SSP ja Powerkiss tuovat ilmaisen langattoman latauksen yli 30 eurooppalaiselle lentokentälle, muun muassa Helsingin, Kööpenhaminan, Frankfurtin, Manchesterin, Pariisin ja Málagan lentokentille.http://suomenkuvalehti.fi/jutut/kotimaa/suomalainen-innovaatio-laturi-ilman-johtoa Tämän lisäksi Powerkiss on solminut Euroopassa sopimuksen langattoman latauksen kokeilusta valituissa McDonald's-ketjun pikaruokaloissa.http://www.itviikko.fi/teknologia/2013/03/28/miksi-langattoman-latauksen-suomi-airut-lahti-eri-suuntaan-kuin-nokia/20134619/23

 Kestävyys 
 Pakkasenkestävyys 
Lumia 920 toimii ainakin -25 °C lämpötilassa. Pakkasen kiristyessä näytön suorituskyky, lähinnä siis vasteaika ja kontrasti, heikkenee kuitenkin jossain määrin.

 Kestävyystestit 
Phone Buffin kolmiosaisessa testissä Lumia 920 asetettiin pudotus-, naarmuuntumis- ja iskunkestävyyskokeisiin yhdessä Samsung Galaxy S III:n ja iPhone 5:n kanssa. Lumia 920 pärjäsi kokeissa erittäin hyvin kestäen esimerkiksi pudotuksen päänkorkeudelta, kevyet veitsen- ja nuijaniskut, sekä auton yliajon.http://www.wpuhelin.com/nokia-lumia-920-phone-buffin-kestavyystestissa/  Puhelin hajosi vasta heitettäessä täydellä voimalla päin betonia.http://www.wpuhelin.com/phone-buff-sai-vihdoinkin-lumia-920n-nayton-rikki/  Mukana olleet Samsung Galaxy S III ja iPhone 5 hajosivat vyötärön korkeudelta pudotettaessa.http://www.wpuhelin.com/nokia-lumia-920-paihittaa-pudotustestissa-kilpailijat/ 

 Huolto- ja palautusmäärät 
Huhtikuussa 2013 Verkkokauppa.com julkisti monien elektroniikkatuotteiden huolto- ja palautusprosentit. Lumia 920:n huolto- ja palautusprosentit jäivät reiluun yhteen. Tämän lisäksi vertailussa edukseen erottui erityisesti HTC One X -puhelin. Applen tuotteilla oli yllättäen muita suurempi palautusprosentti, mutta toisaalta iPhone 5:n huoltoprosentti oli vertailun lippulaivapuhelimista alhaisin.http://www.iltalehti.fi/digi/2013040216850663_du.shtml  Prosenttien luotettavuuteen saattaa kuitenkin vaikuttaa se, että tilastot sisältävät vain Verkkokauppa.comin kautta huolletut laitteet. Tiedossa ei ole huolletaanko eri malleista ja merkeistä sama osuus myyjäliikkeen ja muiden kanavien kautta.

 Laite  Huoltoprosentti*  Palautusprosentti** Lumia 920  1,22 %  1,09 % iPhone 5  0,71 %  5,45 % Galaxy S III  2,10 %  2,10 % Galaxy Note II  0,89 %  1,49 % HTC One X  1,02 %  1,02 %

* Huoltoprosentti kertoo prosenteissa, miten moni myydyistä tuotteista on huollettu 6 kuukauden aikana.

** Palautusprosentti kertoo prosenteissa, miten moni myydyistä tuotteista on palautettu 6 kuukauden aikana.

 Ohjelmisto 
Nokia on kehittänyt Windows Phone -laitteille omia ohjelmiaan, joihin kuuluvat muun muassa HERE Maps, Nokia Navigointi, Nokia City-opas, Nokia Julkiset, Offline-kartat, Mix Radio ja Nokia TV.http://www.nokia.com/fi-fi/sovellukset/nokia Nokian kartta- ja navigointiohjelmat mahdollistavat karttojen käytön myös offline-tilassa, minkä lisäksi karttojen kattavuus on laajempaa kuin kilpailevilla alustoilla.http://aani.nokia.fi/2012/09/28/17634/  Nokia TV taas mahdollistaa Yle Areenan, MTV3 Katsomon, Nelosen Ruudun, The Voicen sekä UrhoTV:n ohjelmien seuraamisen suoraan puhelimelta.http://www.mbnet.fi/artikkeli/blogit/mblabra/nokia_tv_ensitestissa 

Nokian yhteistyökumppanien sovellukset löytyvät laitteista valmiiksi ladattuna.http://aani.nokia.fi/2012/12/11/pian-taalla-nokia-lumia-820/  Lisäksi monia muita sovelluksia on ladattavissa Windows Phone Storesta. Kauppapaikka ylitti 150 000 sovelluksen rajan loppuvuodesta 2012,http://crave.cnet.co.uk/software/windows-phone-store-hits-150000-apps-doubled-in-last-year-50010072/  mutta sen valikoima silti selkeästi Google Playta ja Appstorea pienempi.

 Ohjelmistopäivitykset 
Julkaisuhetkellä Lumia 920:ssä ilmeni erinäisiä ohjelmisto-ongelmia, joita olivat käyttöjärjestelmän satunnainen kaatuilu ja kuvien lievä epäterävyys päivänvalossa.http://news.softpedia.com/news/Nokia-Lumia-920-Reboot-Problems-Reported-in-Germany-306459.shtml Näihin ongelmiin tuotiin loppuvuodesta 2012 Portico-päivitys, joka tarjosi myös muita pieniä parannuksia. Päivitys on esiasennettuna uusimmissa puhelimissa ja vanhempiin sen voi ladata verkon kautta.http://www.wpcentral.com/nokia-improves-lumia-920-camera-comparison

Maaliskuussa 2013 Nokian kehittäjäblogissa tiedotettiin uudesta 1232.5957.1308.00xx päivityksestä, joka parantaa suorituskykyä, vakauttaa näytön toimintaa puheluiden aikana sekä tuo parannuksia näytön automaattiseen kirkkauden säätöön. Portico-päivityksen tapaan uudet puhelimet saavat päivityksen jo tehtaalla ja vanhempiin malleihin se ilmestyy myöhemmin erikseen ladattavaksi.http://www.puhelinvertailu.com/uutiset.cfm/2013/03/16/lumia_920_820_ja_620_saavat_taas_seuraavat_paivitykset

Alustavasti vuoden 2013 toisella vuosineljänneksellä on tulossa Microsoftin kehittämä GDR2-ohjelmistopäivitys, joka sisältää myös Nokian omia lisäyksiä. Päivityksen myötä tuetuksi tulee Windows Phone 7:stä tuttu FM-radio, joka on Lumia 920:ssä jo rautapuolella tuettuna. Nokia tuo puhelimiin myös MeeGo-pohjaisesta N9:stä tutun näytön herätyksen kahdella napautuksella. Muita Nokian omia parannuksia ovat puhelun hiljentäminen puhelinta kääntämällä ja näytön väriprofiilin säätömahdollisuus.http://mobiili.fi/2013/03/26/lumia-920-ja-820-heraavat-pian-kuin-n9/

 Vastaanotto 

Monet julkisuuden henkilöt, kuten The 69 Eyesin rumpali Jussi 69 ja miljardöörisijoittaja Mark Cuban ovat kehuneet Lumia 920:ta.http://www.itviikko.fi/uutiset/2012/12/27/cuban-uusi-lumia-voittaa-iphonen-helposti/201244421/7http://viikkotarjoukset.gigantti.fi/joulunilmoitusliite/?Page=10 Puhelin onkin saanut hyvän vastaanoton ja kysyntä on monin paikoin ylittänyt tarjonnan. Esimerkiksi Ruotsin Telia-ketjusta puhelimet myytiin loppuun parissa päivässä ja Ranskassa Lumia 920 nousi vähittäiskauppa Carphone Warehousen myyntilistojen kärkeen.http://www.itviikko.fi/uutiset/2012/11/01/lumia-920-repaisi-hurjan-startin/201241178/7 Tarkkoja myyntimääriä Lumia 920:n osalta ei ole julkistettu, mutta esimerkiksi Kiinassa puhelin myi kaksi miljoonaa 5. joulukuuta 2012 ja 5. maaliskuuta 2013 välisenä aikana.http://www.tekniikkatalous.fi/insinooriuutiset/haamuraja+rikki+lumia+920+myi+kaksi+miljoonaa+kiinassa/a884818 Huhtikuussa 2013 se oli maailman myydyin Windows Phone -laite 14 prosentin osuudellaan. Kokonaisuudessaan myyntimäärät ovat kuitenkin olleet iPhone 5:ttä ja Samsung Galaxy S III:a jäljessä, mikä on osaksi seurausta Nokian toimitusongelmista.Nokia: After 30% Rally On Lumia 920 Sales; Time To Take Profits? – Forbes Toimitusjohtaja Stephen Elop totesikin rajoitetun saatavuuden olevan turhauttavaa.http://www.itviikko.fi/uutiset/2012/12/18/nokian-elop-lumia-920--pula-turhauttaa/201244010/7

 Markkinaosuus 
Taulukossa Windows Phone -laitteiden markkinaosuudet huhtikuussa 2013. Windows Phone 7- ja Windows Phone 8 -käyttöjärjestelmien osuudet jakautuivat suhteessa 57/43 Windows Phone 7:n hyväksi. Windows Phone 8:n osuus kuitenkin vahvistuu jatkuvasti.http://bgr.com/2013/04/08/nokia-lumia-920-market-share-424197/

 Laite  Markkinaosuus Lumia 920  14 % Lumia 800  14 % Lumia 710  13 % Lumia 610  11 % Lumia 820 & 822  11 % Lumia 620  7 % Lumia 900  4 % HTC 8X  4 % HTC 8S  3 % Muut laitteet  18 %

 Suurimmat jälleenmyyjät 
 Australiassa Lumia 920 on saatavilla Telstralta, ja Optukselta Harvey Norman -jälleenmyyjän kautta.http://www.wpdownunder.com/?p=6444 http://mynokiablog.com/2012/11/14/grey-lumia-920-available-via-harvey-norman-australia-available-dec-17th/
 Kanadassa puhelinta myy Rogers Wireless.http://mobilesyrup.com/2012/10/05/rogers-to-exclusively-launch-the-nokia-lumia-920-in-november/
 Kiinassa myynnissä on Lumia 920T -malli China Mobilelta.http://www.engadget.com/2012/09/15/nokia-to-produce-lumia-920-with-td-scdma-for-china-mobile/
 Yhdysvalloissa Lumia 920 on myynnissä AT&T:n yksinoikeutena.http://www.wired.com/gadgetlab/2012/10/nokia-lumia-920-launching-in-november-exclusive-to-att/
 Isossa-Britanniassa puhelin on myynnissä EE:n (joka toimii T-Mobilena ja Orangena) kautta.http://www.tomshardware.co.uk/Lumia-920-Launch-UK-Release-Date-Price,news-40892.html  EE menetti Ison-Britannian yksinoikeutensa tammikuussa 2013, jonka jälkeen puhelin ilmestyi myös Vodafonen ja 3:n valikoimiin.http://www.latinospost.com/articles/8546/20121222/nokia-lumia-920-carriers-expands-three-vodafone.htm
 Saksassa Lumia 920 on saatavilla kaikilta suurimmilta jälleenmyyjiltä mukaan lukien Vodafone, O2, Deutsche Telekom ja E-Plus.http://www.neowin.net/news/lumia-920-available-for-pre-order-in-germany-on-all-major-carriers 
 Tanskassa Lumia 920 löytyy suurimmilta operaattoreilta, kuten TDC, Telia, 3 ja Telenor. 
 Norjassa puhelin on myynnissä muun muassa Telenorilla, Tele2:lla, TeliaSonera Norwaylla, NetComilla ja Chessilla.http://www.wpcentral.com/date-set-begin-selling-lumia-920-denmark-and-norway 

 Arvostelut 

 Ulkomaiset arvostelut 
 Arvostelija  Arvosana  Perustelut CNEThttp://reviews.cnet.co.uk/mobile-phones/nokia-lumia-920-review-50009101/     Hyvää: muotoilu, HD+ -näyttö, Nokian sovellukset, käyttöliittymä 
Huonoa: paino, akkukesto ExpertReviewshttp://www.expertreviews.co.uk/smartphones/1295656/nokia-lumia-920    Hyvää: värikäs muotoilu, videokuvaus, HD+ -näyttö, riittävä akkukesto, Nokian sovellukset, Windows Phone 8:n uudistukset
Huonoa: still-kuvien epäterävyys Mobilediahttps://archive.is/20130128225252/http://www.mobiledia.com/phones/nokia/lumia-920.html    Hyvää: kestävä runko, muotoilu, HD+ -näyttö, kamera
Huonoa: sovellusten määrä, Windows Phone 8 -käyttöjärjestelmä ei sovi kaikille Laptop Maghttp://www.laptopmag.com/nokia-lumia-920.aspx    Hyvää: värikäs muotoilu, erinomainen kamera, HD+ -näyttö, langaton lataus, Nokian sovellukset
Huonoa: paino, sovellusten määrä Phone Arenahttp://www.phonearena.com/reviews/Nokia-Lumia-920-Review_id3187  9/10  Hyvää: tyylikkäät värivaihtoehdot, hämäräkuvaus, kuvanvakain, HD+ -näyttö, Nokian sovellukset
Huonoa: koko, ongelmat puhelun laadussa TechnoBuffalohttp://www.technobuffalo.com/reviews/nokia-lumia-920-review/  9.5/10  Hyvää: jämäkän tuntuinen, värikäs muotoilu, erinomainen kamera, puhelun laatu, riittävä akkukesto, Nokian sovellukset, käyttöliittymä
Huonoa: sovellusten määrä 

 Kotimaiset arvostelut 
MobiiliBlogin mukaan Lumia 920:n vahvuudet löytyvät tekniikasta: kamera, langaton lataus ja laadukas näyttö. Puhelimen koosta arvostelussa todetaan seuraavaa: "Kädessä laite ei yllättäen tunnu mitenkään erityisen raskaalta. Koko ja paino ovat tässä suhteessa hyvässä balanssissa." Nokia on pyrkinyt arvostelun mukaan erottautumaan kilpailijoista uusilla teknisillä ominaisuuksilla sen sijaan, että laitteesta oltaisiin tehty mahdollisimman ohut ja kevyt. Arvostelija kokee kuitenkin, että "osan ominaisuuksista olisi voinut ehkä jättää pois sulavamman rakenteen nimissä". Negatiivista sanottavaa löytyi Modern UI -käyttöliittymästä sekä sovellusten vähäisestä määrästä Windows Phone Storessa.http://www.mobiiliblogi.com/2012/11/24/testissa-nokia-lumia-920-ja-windows-phone-8/

Puhelinvertailu antoi Lumia 920:lle arvosanan 4/5. Positiivisina puolina kehuttiin suorituskykyä, näyttöä, kameraa, langatonta latausta ja SoMe-integrointia. Negatiivisena puolina olivat koko, ajoittaiset sovellusongelmat ja sovellusvalikoima. Nokia toi myöhemmin korjauspäivityksen ohjelmisto-ongelmiin.http://www.puhelinvertailu.com/uutiset.cfm/2012/11/20/testissa_nokia_lumia_920_innovaatioilla_huipulle

Taskumuro ei antanut puhelimelle varsinaista arvosanaa, mutta hyvinä puolina mainittiin näytön kuvanlaatu, mahdollisuus käyttää näyttöä hanskat kädessä sekä hyvä näkyvyys ulkona auringonvalossa. Positiivista palautetta sai niin ikään kameran hämäräkuvaus, videokuvaus ja kuvanvakain. Teknisistä yksityiskohdista hyvää palautetta saivat yleinen suorituskyky sekä LTE- ja NFC-tuet. Myös tyylikäs muotoilu, käyttöjärjestelmän sulavuus ja Windows Phone 8:n uudistukset laskettiin plussiksi, kun taas miinusta tuli FM-radion ja muistikorttipaikan puutteesta. Negatiivista oli lisäksi puhelimen koko ja resonointi värinän ollessa päällä. Puhelinvertailun tapaan myös Taskumuro kritisoi arvostelussaan ohjelmisto-ongelmia, joihin kuitenkin löytyy nykyään päivitys.http://taskumuro.com/artikkelit/testissa-nokia-lumia-920 

 Mediapalkinnot 
Vuonna 2012 Lumia 920 keräsi 12 mediapalkintoa:http://news.softpedia.com/news/Nokia-Lumia-920-Won-12-Awards-in-2012-317956.shtml
 Gizmodo Australia – Best Mobile Phone of 2012, Readers Choice Award
 CNET – The Best High End Smartphones
 V3.co.uk – Top Smartphone
 International Forum Design, Germany – iF Award for Outstanding Design
 Mobile Magazine, Denmark – Mobil Award for Best Smartphone Design
 The Next Web – Best Smartphones of 2012
 Mobil, Sweden – Top Score Award
 Arstechnic – Best Productivity Phone, Best Camera Phone, Best Mapping Phone
 Mashable – Top 25 Tech of 2012
 Mybroadband, South Africa – Top Smartphone of the Year
 BGR – Best AT&T Smartphone

Helmikuussa 2013 Lumia 920 voitti Engadget-sivuston lukijaäänestyksessä vuoden 2012 parhaan älypuhelimen palkinnon keräten lähes 44 prosenttia kaikista annetuista äänistä.http://www.itviikko.fi/uutiset/2013/02/20/lumia-920lle-suitsutusta-paras-kamera-paras-alypuhelin/20132812/7 Maaliskuussa puhelin sai Innovative Handset -palkinnon Mobile News Awards 2013:ssa ja huhtikuussa voitto tuli Laptopmagin Smartphone Madness 2013 -kilpailussa.http://www.mobilenewscwp.co.uk/2013/03/15/o2-wins-hat-trick-of-gongs-at-mobile-news-awards-2013/ http://blog.laptopmag.com/nokia-lumia-920-wins-4th-annual-smartphone-madness-2013

 Lumia 920T -malli 
Lumia 920T on Kiinan markkinoille suunnattu versio Lumia 920:sta. Se on markkina-alueen ensimmäinen TD-SCDMA-verkkostandardin mukainen Windows Phone -puhelin ja sen lanseeraa maailman suurin matkapuhelinoperaattori China Mobile.http://www.arvopaperi.fi/uutisarkisto/china+mobile+lanseeraa+nokian+lumia+920tpuhelimen+kiinassa/a861808 Nokia on myös solminut yhteistyösopimukset Air Chinan ja Jiepang-yhteisöpalvelun kanssa, minkä ansiosta langaton lataus onnistuu Air Chinan tiloissa Pekingin lentokentällä ja valituissa myymälöissä saa käyttöönsä Jiepangin tarjoamia etuuksia puhelinta NFC-lukijassa vilauttamalla.http://www.mobiiliblogi.com/2012/12/07/nokian-lippulaiva-saapumassa-kiinaan-lumia-920t/ Laitteiston osalta Lumia 920T eroaa kansainvälisestä versiosta sillä, että se sisältää Snapdragon S4 Pro -järjestelmäpiirin S4 Plussan sijaan. Käytännössä tämä tarkoittaa kehittyneempää Adreno 320 -grafiikkaprosessoria ja suurempaa 1,7 GHz:n kellotaajuutta.http://www.gsmarena.com/nokia_lumia_920t_has_adreno_320_gpu_instead_of_adreno_225-news-5062.phphttp://www.engadget.com/2012/11/09/lumia-920t-snapdragon-s4-pro/

 Lähteet 

 Aiheesta muualla 

 Nokia Lumia 920
 Käyttöohjeet
 Nokia Lumia 920 – Tuki

920
Luokka:Seulonnan keskeiset artikkelit
Luokka:Windows Phone -pohjaiset laitteet
Luokka:Vuoden 2012 matkapuhelimet